Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Inimesed pelgavad sageli Ilmutuse raamatu uurimist,
sest nad arvavad, et seda on raske mõista.
Kui aga mõistad metoodikat,
mida Johannes Ilmutuse raamatut kirjutades kasutab
ja kuidas Püha Vaim teda selles inspireerib,
ei olegi Ilmutuse raamatu mõistmine nii raske.
Üks asi, mida me näeme, on see,
et Johannes räägib toimuvast kronoloogilises järjekorras.
Vahel ta aga peatub ja läheb tagasi,
jagades meiega mõnda uut vaatenurka
teemade osas, mida ta on meile juba õpetanud,
et meil oleks parem ja täiuslikum arusaamine
sellest kirjakohast.
Nägime eelmises saates väga selgelt,
kuidas meid viidi ajas 2000 aastat tagasi.
Aega, mil Jeesus sündis.
Siis aga sööstis Johannes jälle lõpuaegadega edasi.
Üks asi, mida ma ei teinud, kui uurisime Ilmutuse 12. peatükki,
oli see, et me ei uurinud selle viimast salmi.
Miks?
Üks asi, mida peame oma Piibli osas mõistma,
on see, et Pühakirja algtekstides ei olnud salme ega peatükke.
Nii et kui vaatame oma Piiblites 12. ptk.'i lõppu ja 13. ptk.'i algust,
siis kes üldse otsustas, et see peatükk lõppes?
Inimesed.
Nii tahan, et näeksite midagi
Ilmutuse 12. peatüki eelviimase, 17. salmi, juures.
Mulle tundub, et see salm kannab endas üht eesmärki.
See annab meile eelaimduse sellest, mis ootab ees 13. peatükis.
Me näeme ikka ja jälle Ilmutuse raamatu keskpaigas,
kuidas Jumal läheb tagasi
ja annab meile suurema ning selgema pildi
ning rohkem infot,
et teeksime õigeid järeldusi
ja omaksime õiget arusaama Ilmutuse raamatust.
Nii et vaatame koos Ilmutuse 12:17,
mis on kui kokkuvõttev salm.
Oleme juba näinud, et vaenlane ehk saatan
hakkab lõpuaegadel kiusama taga juute ja Iisraeli.
Kuid ta tahab jätta ühe märgi maha 12. peatüki 17. salmiga,
kus on öeldud:
"Ja lohe vihastas naise peale" St tähendab Iisraeli peale.
"...ja läks sõdima"
See on oluline,
sest oleme juba näinud, kuidas ta astus sõtta Iisraeliga.
Nüüd aga näeme midagi, mis sündis varemgi veel.
Siin pole tegu mitte lunastamata juutidega,
vaid nendega, kes usuvad Jeesusesse.
Nö uudsevili,
kes on evangeeliumi mõistes lepingulises suhtes Jeesusega.
Miks ma nii ütlen?
Sest vaadake, kui täpset sõnastust siin 17. salmis kasutatakse.
Loeme uuesti Ilmutuse 12:17: "Ja lohe vihastas naise peale
ja läks sõdima nendega, kes olid jäänud üle naise soost"
See näitab, et usklike kogukond on seotud Iisraeliga.
Kuidas ma saan selles nii kindel olla?
Kuulake, mida Paulus ütleb Roomlastele 9:6:
"Ei ole ju need kõik, kes pärinevad Iisraelist, veel Iisrael."
Mida ta selle all mõtleb?
Kui ta esimest korda Iisraelist räägib,
räägib ta juudirahvast väga üldisel moel.
Mitte iga juut ei saa olema osa Iisraelist.
Mida ta aga silmas peab, kui teistkorda Iisraeli kasutab?
Ta räägib Jumala perekonnast.
Ta räägib lunastatute kogukonnast ehk Jumalariigi rahvast.
Nii näeme ka hiljem Rooma kirjas,
kuidas Jumalariik koosneb kahte sorti inimestest.
On need, kes on juurte poolest Jaakobi järglased ehk juudid
ja siis osa on ka neid, kes on paganad.
Nii on seal inimesed, kes on osa Jumalariigist ja Iisraelist,
kuid kes on astunud sellesse suhtessekuidas?
Vaatame, mida ta siin ütleb?
Nii et lohe astub sõtta naise soost üle jäänutega.
Kes need ülejäänud on?
Need, "kes hoiavad tallel Jumala käske
ning kellel on Jeesuse tunnistus."
Siin on kaks asja, mida peame mõistma.
Pole kahtlustki, et Ilmutuse 12. ptk.'i lõpp
räägib usklikest.
Teiseks on siin üks seos.
Need, "kes hoiavad tallel Jumala käske"
on need, kes on olnud sõnakuulelikud
Jumala eesmärkide, plaanide ja tahte suhtes.
Lisaks sellele aga tunnistab nende elu Jeesusest.
Nii näeme me üha enam ja enam seost
Jumala lunastatud rahva
ja nende vahel, kes on sõnakuulelikud Ta sõnale.
Nüüd aga läheme edasi Ilmutuse 13. peatükki.
Mu enda hinnangul on 13. peatükk
Ilmutuse raamatu kõige olulisem peatükk.
Sest see annab meile väga lühikese, aga väga selge ülevaate
sellest, mis saab sündima lõpuaegadel.
Kogu fookus läheb nüüd usklike kogukonnale
nagu seda ka Ilmutuse 12:17 nägime.
Nii et Johannes heidab pilgu tagasi minevikku.
Ingliskeelses Piiblis on Ilmutuse 13:1 öeldud:
"Ja kui ma siis seisin merekaldal"
Johannes, kes sai selle nägemuse, seisis merekaldal.
Miks?
"siis ma nägin merest üles tulevat metsalist"
Mida meile püütakse siin öelda?
Johannes on see, kes saab Jumalalt nägemusi.
Nii seisab ta merekaldal
Miks?
Et vaadata ja näha merd.
Jumal rõhutab ja tutvustab 12. ptk'i alguses mere mõistet,
tehes seda ühel väga erilisel ja unikaalsel moel.
Mida me eelmine kord mere kohta õppisime?
Seda, et meri on pidevas liikumises ja sageli esineb mäslevaid laineid.
See omakorda viitab aga ebastabiilsusele.
Mida me aga teame lohe kohta?
Seda, et ta sümboliseerib impeeriumit.
Nii saame me lõpuaegadel nägema ühe impeeriumi esile tõusmist,
mis tuleb tänu maailmas valitsevale ebastabiilsusele.
Seda on väga oluline mõista.
Vaatame veelkord Ilmutuse 13:1:
"Ma nägin merest üles tulevat metsalist,
kellel oli seitse pead ja kümme sarve,
ning ta sarvede peal kümme peaehet" (ehk krooni).
See on väga sarnane ja otseses seoses sellega,
mida nägime Ilmutuse 12. peatükis.
Seal oli ka 7-pealine lohe.
Rääkisime sellest
ja see saab ka kinnitatud, kui jõuame Ilmutuse 17. peatükini,
et selle lohe 7 pead viitavad 7'le konkreetsele impeeriumile
mis tõusevad esile erinevatel aegadel.
Kes need on?
Vastame praegu lühidalt, nähes neid hiljem uuesti 17. ptk.'s.
Nendeks on: Egiptus, Süüria, Babülon,
meedlased ja pärslased,
Kreeka, Rooma
ja siis seitsmes ehk viimane, mis vähemalt näib olevat viimane.
Taanieli vaatenurgast on see seitsmes kõige unikaalsem
ja seda on ka kõige raskem mõista.
Taanieli sõnul on tegu
kõige kohutavama ja hirmsama impeeriumiga.
Nii et me näeme seitset impeeriumi.
Kuid me lugesime ka kümnest sarvest.
Mis need veel on?
Me näeme Ilmutuse 17. ptk.'s,
et need on 10 kuningriiki, mis panevad seljad kokku
ja moodustavad selle impeeriumi.
Igal ühel neist aga saab olema oma kroon,
nii et see saab olema kuningriikidest koosnev kuningriik.
Vaatame veel 1. salmi lõppu:
"...ning ta peade (st impeeriumi) peal olid jumalateotuse nimed."
Nii et esimene asi, mida me selle impeeriumi kohta näeme,
on see, et see valitseb Jumalat pilkaval moel.
Olgu selleks impeeriumiks siis
Egiptus, Süüria, Babülon või need teised -
kõik nad seisavad vastu Jumalale.
Kuidas nad oma vastuseisu väljendavad?
Väga lihtne.
Rääkides Egiptusest, Süüriast, Babülonist, Kreekast, Roomast
või kellest iganes -
nad kõik kiusasid taga juudi rahvast.
Nad kõik tahtsid kihutada juudid Iisraelist minema,
sest mäletate - see impeerium on saatana poolt inspireeritud.
Saatan tunneb Jumala Sõna, aga ta ei alistu sellele,
vaid mässab selle vastu.
Ta teab, et see on Jumala tahe, et juudid oleksid Iisraelis,
mistõttu ta tahabki nad sealt välja kupatada.
Ajastul, milles täna elame,
on üks vastuolulisemaid fakte see, et juudid elavad Iisraelis.
Kui ma mainin Iisraeli,
siis ma ei räägi vaid rannikualast Vahemere ääres.
Kui aga teate prohvetlikku ettekuulutust,
siis üks kohti, kus juudi rahvas peab asuma
enne Jeesuse tagasitulekut...
Ma ei räägi siin usklike ülesvõtmisest,
vaid Jeesuse teisest tulemisest ja Tema Kuningriigi rajamisest.
Üks asju, mida prohvet väga selgelt väljendab,
on see, et juudid peavad elama iidsetes linnades, mis kord hävitati.
Kus enamus neist asub?
Iisraelile omastes kogukonna keskustes.
Maailma ja Euroopa Liidu jaoks on need tõeliselt problemaatilised.
Muide, toodangut, mis on toodetud sellistes kogukonna keskustes,
on keelatud müüa paljudes maailma paikades.
Nende vastu boikoteeritakse.
Miks?
Nägime just äsja,
kuidas maailm seisab vastu Jumala tahtele ja eesmärkidele.
Nii et selle metsalise peal on jumalateotuse nimed.
Iga impeerium neist 7'st kannab neid.
Olgu selleks siis Egiptus, Süüria, Babülon jne.
Nad kõik teotavad lõpuaegadel Jumalat.
Vaatame edasi Ilmutuse 13:2:
"Ja metsaline, keda ma nägin, oli pantri sarnane
ning ta jalad olid otsekui karul ning ta suu oli nagu lõvi suu."
See kirjeldus peaks meile tuttav olema.
Mäletate, mida oleme õppinud Ilmutuse raamatu kohta?
Johannesele meeldib laenata mõtteid Vana Testamendi tekstidest.
Nii näeme siin loomi, kellest ka Taaniel räägib -
panter, karu ja lõvi.
Huvitaval kombel mainib aga Taaniel neid
vastupidises järjestuses.
Miks?
Taaniel nägi neid asju tulevikus.
St ta nägi Babüloni, seejärel meedlasi ja pärslasi
ning seejärel kreeklasi.
Seetõttu oli tal selline järjekord.
Johannes aga toob nad välja vastupidises järjestuses.
Miks?
Sest Johannese jaoks oli tegu minevikku puudutavaga.
Seetõttu ka erinev järjestus.
Kuid siin kasutatud terminid on väga olulised,
sest need aitavad meil mõista, et see, millest Johannes kirjutab,
on täpselt sama, millest Taaniel oma prohveteeringus kirjutas.
Näiteks Taanieli 7. peatükis.
Ilmutuse 13:2:
"Lohe andis temale (st metsalisele)
oma väe ja oma trooni ja suure meelevalla."
Taaskord, siin öeldakse järgmist:
kõik need impeeriumid ja eriti selle lõpuaja oma,
on oma olemuselt saatanlikud.
Saatan saab ilmutama end lõpuaegadel ühel suuremal moel.
Me näeme, kuidas saatan hakkab saatma korda imesid ja tunnustähti,
et petta inimesi.
Ta ilmutab end sellistel viisidel
nagu ta pole seda kunagi varem Egiptuses, Süürias
või Babülonis teinud.
Ta teeb seda kõike lõpuaegadel oma viimase "pea" kaudu.
Vaatame Ilmutuse 13:3, kus Johannes saab endiselt nägemusi
"Üks ta peadest oli nagu surmavalt haavatud"
ehk tegu oli surmahaavaga.
Miks seda on oluline teada?
Me saame nägema, et see surmahaavaga pea
on see seitsmes pea.
Minu Taanieli raamatu seerias, kus uurisime Taanieli 8. peatükki,
rääkisime sellest, et 2. impeerium, mis esile tõuseb,
saab olema üleloomulik.
Kui mõelda sellele surmahaavale ja sellele, et keegi paranes sellest,
siis selle juures kasutatakse nö ülestõusmise keelt.
St et see jätab vale mulje.
Nii jätabki antikristus, kellest ka kohe peagi räägime,
vale mulje.
Oleme rääkinud, kuidas ta läheb kõige pühamasse paika
nagu Jeesus seda kord teeb
ja kuidas ta kuulutab end jumalaks, nagu Jeesus on Jumal.
Nii me näeme siin peatükis ikka ja jälle,
kuidas see viimane impeerium pärineb tegelikult antikristusest.
See saab ka 13. peatüki teises osas selgeks.
Kuid vaatame uuesti 3. salmi:
"Üks ta peadest (viimane neist) oli nagu surmavalt haavatud,
ent tema surmahaav paranes.
Kogu ilmamaa oli imestunud, käies metsalise järel"
Ehk siis maailm saab petetud tänu sellele üleloomulikule väele.
See ühtib hästi sellega, mida Jumal ühes teises kohas ütleb.
Ta ütleb, et viimseil päevil tõuseb esile võimsaid petjaid,
et petta võimalusel isegi Jumala valituid.
Mida see tähendab?
Seda, et vaid need, kel on lepinguline suhe Jumalaga
ja kes näevad asju Jumala vaatenurgast lähtuvalt,
mõistes seost lepingu ja suhte vahel...
Vaid need, kes järgivad tõde, ei saa petetud.
Vaatame Ilmutuse 13:4:
"...ning nad kummardasid lohet,
et ta metsalisele oli andnud meelevalla,
ning nad kummardasid metsalist
ja ütlesid: Kes on metsalise sarnane?"
Ehk siis, nad saavad nägema midagi üleloomulikku,
järeldades sellest, et kõik üleloomulik on Jumalast.
Aga see pole nii.
Oleme juba rääkinud, et taevas saab toimuma sõda.
Vaimulik sõda.
Ja kuna Jumal võitis saatana ära, on saatan nüüd maa peal.
Kuid tal on endiselt ta üleloomulik vägi,
nii et need, kes pole Piibliga tuttavad...
Me näeme peagi väga täpselt,
mida antikristus ehk metsaline tegema hakkab.
Need, kes ei tunne Piiblit
ja kes pole valmistunud lõpuaegadeks ega tea, mida oodata,
neid on saatanal väga lihtne petta.
Mida ta siis teeb?
Kuna ta saab neid petta, hakkab ta neid ka süüdistama.
Tänu temapoolsele pettusele
langeb aga Jumala viha ja kohus nende inimeste üle
ja just seda saatan soovibki.
Miks?
Saatan teab, et ta on juba lüüa saanud
ega võida nagunii.
Nii tahab ta tuua teistele kaela nii palju surma ja hävingut kui võimalik
Miks?
Sest selline on ta loomus.
Ta tunneb teiste kannatustest rõõmu.
Kuulsin kord üht teoloogi ütlemas:
"Kui saatan teadis, ja ta teadis, kes Jeesus on
ja milleks Ta siia maailma läkitati,
siis miks ta osales Jeesuse surmas?"
St miks ta läks Juudase sisse? Miks ta käitus nii nagu ta käitus?
Sest see tõi kaasa Jeesuse ristisurma,
mis on meie jaoks võidu ja lunastuse alus.
Seda kõike seetõttu, et saatanat ahvatles üks asi.
Mis see oli?
Tema armastus ja kirg kannatuste järele.
Saatan ei suutnud end vaos hoida,
sest ta igatsus näha Jeesust kannatamas oli nii suur.
Isegi, et see tähendas ta enda kaotust,
aga ta siiski tegi seda.
Palute, et aitaksin teil seda mõista.
Aitan.
Nii minu, kui kindlasti teiegi elus, on olnud mitmeid kordi,
kus tean, et millegi tegemine on vale ja Jumalale mittemeelepärane
Aga mis juhtub?
Kuna su lihalik loomus tahab seda nii väga,
siis sa lähed ja teed selle ära.
See on see, millest me räägime.
Nii et saatan on petetud omaenda lihalike himude poolt,
mis õhutavad teda takka saama oma tahtmist.
Ja selleks on teistele valu ning kannatuste põhjustamine.
Vaatame uuesti 4. salmi:
"...nad kummardasid lohet,
et ta metsalisele oli andnud meelevalla,
ning nad kummardasid metsalist ja ütlesid: Kes on metsalise sarnane
ja kes suudab temaga sõdida?”
Millest siin räägitakse?
Väga lihtne.
Jälle, kui vaadata tagasi Taanieli raamatu 8. peatükki,
kus metsaline end ilmutab,
siis seal tõuseb esile üks abitusetunne.
Inimesed mõtlevad:
"Kuidas küll ta vastu sõdida, kuna ta on ju üleloomulik."
Me aga peame mõistma, et meie poolel on
kuningate Kuningas ja isandate Issand.
Me ei sõdi mitte liha- ja verega,
vaid meil on ligipääs vaimulikele relvadele,
mis on võimelised seisma vastu ja kustutama saatana tulised nooled.
Nii et meie, kel meil on Jumala tõde ja vägi,
me suudame jääda võidukalt püsima.
Ja isegi, kui meile midagi füüsiliselt tehtaks
ja seda me ka hetke pärast näeme...
Vaatame Imutuse 13:5:
"Talle anti suu rääkida suuri asju ja teotada Jumalat
ning talle anti meelevald tegutseda nelikümmend ja kaks kuud."
See on oluline, sest oleme juba rääkinud 42-kuust -
Taanieli 70. nädalast,
mis koosneb kahest 42-kuulisest ajaperioodist
või siis kolmest 3,5-aastasest perioodist.
Me näeme siin, kuidas see metsaline räägib Jumalat teotavalt.
Salm 6: "Ja ta avas oma suu Jumala teotamiseks,
et teotada tema nime ja tema telki - neid, kes viibivad taevas."
Taaskord, kes need taevas viibijad on?
Need, kes on pühendunud Jumalariigile.
Metsaline teotab Jumalat ja Tema nime.
Mida see nime osa tähendab?
Seda, et ta teotab Jumala loomust ja olemust.
Me peaks rohkem kui midagi muud igatsema,
et Jumala loomus saaks osaks ka meie loomusest;
et Jumala omadused peegelduksid välja me elust.
Saatan aga seisab sellele vastu.
Mida ta siis teeb?
Me räägime siin esimesest 42-kuust,
sest see tähendab usklike tagakiusu.
Kuidas nii?
Vaadake Ilmutuse 13:7.
7. salmi mõistmine on ülioluline mõistmaks kogu 13. peatükki.
Miks ma nii ütlen?
Ilmutuse 13:7:
"Talle (st metsalisele) anti voli pidada sõda pühadega"
Kes need pühad on?
Jeesuse Kristuse järgijad.
"Talle anti voli pidada sõda pühadega ja neid võita"
Mida see tähendab?
Seda, et meid surmatakse. Aga see pole probleem.
Kuidas nii?
Kui Jeesus rääkis lõpuaegadest,
siis Ta ütles samuti, et meid isegi surmatakse,
aga samas ükski juuksekarv ei lange me peast.
Nii võime küll kaotada oma füüsilise elu,
aga samas see pole kaotus.
Miks?
Sest liha ja veri ei päri nagunii Jumalariiki.
Nii ei pea me ka muretsema oma ihu heaolu pärast.
Peame hoopis muretsema oma hinge heaolu pärast.
Nii et isegi, kui saatan võidab ära me füüsilise olemise,
ei saa ta puutuda me vaimulikku tulevikku,
kus meil saab olema uus ihu
ja kus ka me hing saab tänu Jeesuse lunastusele uuendatud.
Nii et sellele metsalisele anti voli meid võita
"...ning talle anti meelevald
iga suguharu ja rahva ja keele ja paganahõimu üle."
See räägib sellest ülemaailmsest ühtsest valitsusest,
mille üle see viimane impeerium hakkab valitsema.
Tahan, et näeksite siin järgmist.
Metsaline saab troonile
tänu maailmas valitsevale ebastabiilsusele.
See ühtib täpselt sellega, millest Jeesus rääkis.
Kui vaadata näiteks Matteuse 24,
siis Jeesus viibis seal Õlimäel ja rääkis lõpuaegadest.
Ta hoiatab Matteuse 24:6-8,
et saab olema sõdu ja kuuldusi sõdadest,
nälga ja raskusi jne.
Kuid need peavadki tulema.
9. salmis aga räägib Ta usklike ja Ta järgijate tagakiusust.
Ja siis me näeme ka,
kuidas selle tagakiusu lõppedes sünnib midagi teistsugust.
Jeesus ütleb, et see ajastu ei lõppe enne,
kuniks evangeelium on kuulutatud.
Mis siis toimub?
Saabub aeg - Taanieli 70. nädala teine pool,
kus hakatakse Iisraeli taga kiusama, millest oleme ka juba rääkinud.
Nii tahan, et näeksite, kui täpselt kõik Johannese poolt kirjeldatu
ühtib sellega, millest Jeesus rääkis Matteuse 24. peatükis,
Markuse 13. peatükis ja Luuka 21. peatükis.
Küsimus pole erinevates ilmutustes,
vaid sündmuste erinevas kirjeldamises,
et mõistaksime seda kõige selgemal ja täpsemal moel.
Miks see nii oluline on?
Siin on öeldud, et metsaline saab valitsema kogu maailma üle,
aga millise tulemuse see meile toob?
Räägime sellest järgmises saates,
kui jätkame Ilmutuse 13. peatüki uurimist.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas